หลังจากที่เมื่อคืนมีปาร์ตี้จัดเลี้ยงวันเกิดของเพื่อนรักกันที่บ้านของเพื่อนเจ้าของงาน...พอจบงานเลี้ยงเท่านั้นถึงกับนอนหลับไหลสลบเป็นตายทุกคนเลยครับ...มารู้สึกตัวอีกทีก็บ่ายโมงกว่าๆแล้ว...ก็เลยรีบอาบน้ำแต่งตัวเตรียมไปคุยงานกับเพื่อนร่วมงานแถวๆสุทธิสารนัดกันไว้ที่ Lotus Express อินทามะระ 53 พอเดินทางมาถึงจุดหมายก็ประมาณเกือบบ่าย 3 โมงแต่เพื่อนยังมาไม่ถึงเพราะช่วงเวลานี้รถติดมากๆ...ช่วงที่รอเห็นมีโครงการเหมือนศูนย์อาหารเริ่มรู้สึกหิวนิดๆเห็นป้ายชื่อร้านก๋วยเตี๋ยวไก่-เป็ดตุ๋น ต้มยำรสเด็ด เย็นตาโฟ มาจากตลาดลุงเพิ่ม หลังการบินไทย...ช่างน่าสนใจเลยลองสั่งมาม่าน่องไก่มา 1 ชาม รอไม่นานแป๊บเดียวครับพี่พนักงานก็เอามาเสิร์ฟให้ถึงที่โต๊ะเลยครับ...ความรู้สึกคำแรกที่ได้ชิมรสชาติน้ำซุปอร่อยกลมกล่อมไม่ต้องปรุงเพิ่มเลยครับ...มะระสดหั่นเป็นชิ้นบางๆพอดีคำรสชาติของมะระก็ไม่ขม...น่องไก่เนื้อนุ่มไม่เหนียว...โดยรวมแล้วรสชาติอร่อยกลมกล่อมโดนใจมากครับ ราคาก็ไม่แพง 30-40 บาท พนักงานที่ร้านนี้ก็สุภาพและใจดีน่ารักมากๆด้วยครับ...เอาเป็นว่าถ้าหากใครได้มีโอกาสผ่านมาแถวๆถนนสุทธิสารฝั่งวิภาวดีรังสิต...ก็อย่าลืมแวะมาลองชิมความอร่อยกลมกล่อมของก๋วยเตี๋ยวร้านนี้กันได้เลยนะครับ...อยู่ที่ Lotus Express อินทามะระ 53 เป็นโครงการศูนย์ขายอาหารอยู่ติดหน้าถนนเลยครับ ^_^